《李亨庵见枉因示佳制用韵感赋》
明代·赵完璧

小洞传呼启碧萝，逢迎无奈竹婆娑。山樽有兴花为妓，檀板无声鸟作歌。

宦海冠裳萍梗迹，浮生日月玉人梭。寇公此日真难借，白首相酬莫厌多。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。